kardosdrur/scandi-wiki huggingface dataset:
Russell Wilson

Russell Carrington Wilson (født 29. november, 1988) er en amerikansk fodbold quarterback, som spiller for NFL-holdet Denver Broncos. Russell har tidligere spillet for Seattle Seahawks.

Russel blev draftet i 2012, i den tredje runde.

Priser 

 Super Bowl vinder (XLVIII)
 4x Pro Bowl
 Rookie of the Year (2012)

Eksterne henvisninger 
 

Amerikansk fodbold-quarterbacks
Poul Corona

Poul Villiam Corona (født 25. juni 1872 i København, død 16. september 1945 sammesteds) var en dansk maler.

Poul Coronas barndom var præget af moderens liv som markedsgøgler. Han skiftede sit efternavn fra Kronemann til Corona, da han mente at stamme fra en gammel zigeunerslægt med det navn. Som ung kom Corona til Kristiania, hvor Christian Krohg introducerede ham til Erik Werenskiold. Han var desuden udøvende musiker og digter.

Kilde og ekstern henvisning 
 

Malere fra Danmark
Personer fra København
CAMP

cAMP (cyklisk AMP eller cyklisk adenosinmonofosfat) er et intracellulært signalstof. Stoffet dannes, når receptorer i cellemembranen påvirkes af hormoner og andre signalmolekyler.

Syntese og nedbrydning
cAMP syntetiseres fra adenosintrifosfat (ATP) af enzymet adenylatcyklase, der er lokaliseret på indersiden af cellens plasmamembran.  Hormoner og andre signalmolekyler binder til G-protein-koblede receptorer (GPCR), der går igennem plasmamembranen og leder signaler, der opfanges udefra, ind i cellen. Der er mange hundrede forskellige sådanne receptorer, der hver for sig kan reagere på forskellige signaler. De tilkoblede G-proteiner kaldes således fordi de aktiveres ved at et bundet molekyle guanosindifosfat (GDP) skiftes ud med guanosintrifosfat (GTP). Når et signalmolekyle binder til en sådan receptor, ændrer det tilkoblede G-protein form, og et bundet GDP-molekyle skiftes ud med GTP. Herefter kan G-proteinet aktivere adenylatcyklase.

cAMP nedbrydes til adenosinmonofosfat (AMP) i en reaktion der katalyseres af enzymet fosfodiesterase.

Funktioner
cAMP igangsætter en kaskade af reaktioner, der påvirker cellens funktion. cAMP virker ikke i sig selv, men ved at binde til og aktivere en række proteiner, der igen påvirker aktiviteten af mange proteiner. Proteiner aktiveret af cAMP er proteinkinase A (PKA), såkaldte "exchange proteiner aktiveret af cAMP" (EPAC proteiner), cyklisk nukleotid-gatede (CNG) ionkanaler og hyperpolariserings-aktiverede cyklisk nukleotid-gatede (HCN) kanaler. Blandt de mange biologiske processer der benytter sig af cAMP kan nævnes stofskiftet, genregulering, regulering af neurotransmittersyntese, vækstfaktorer og immunsystemet.

Historie
Earl W. Sutherland og T.W. Rall beskrev i 1958 at de havde observeret, at der blev dannet et varmestabilt stof, når adenosintrifosfat (ATP), magnesiumioner, og et af hormonerne epinefrin eller glukagon blev tilsat til et leverekstrakt og de bestemte strukturen af stoffet til at være cyklisk AMP. Det viste sig at cyklisk AMP var et mellemled, en såkaldt second messenger, i mange hormoners virkningsmekanisme, en opdagelse Sutherland modtog Nobelprisen for i 1971.

Kilder 

Cellebiologi
Mercur

Mercur er en dansk tv-serie fra 2017. Den historiske serie blev oprindeligt sendt på TV 2 Charlie.

Handling 

Tv-serien handler om den danske reklamefinanserede radiokanal, Radio Mercur, som blev sendt i perioden 1958-62 via et skib, der var forankret i Øresund. Seriens medvirkede er opdelt i fortalere for piratradioen versus modstandere. Der er indlejret en generationskonflikt i serien, idet den unge generation er fortaler for piratradioen, mens piratradioens modstandere findes i den ældre generation. Den unge jurist, Gitte Skovgaard, er fanget i et dilemma, for hun lytter til piratradioens popmusik, men som radionævnets jurist skriver hun et udkast til en lov, som kriminaliserer piratradioens aktiviteter.

Produktion 
Seriens idémænd er Jesper Malmose og Adam Price. Den er produceret af tv-produktionsselskabet SAM Productions.
Serien er primært optaget i det Sydfynske Øhav og Svendborg.

Anakronismer 
 Da direktør Jan Irsinger og journalist Peter Nielsen første gang mødes, er de skiftevis dus og Des, på trods af at samtidens takt og tone foreskrev, at man var Des.
 Stud.jur. Flemming Vestergaard ryger filtercigaretter, men filtercigaretter er af nyere dato, end serien foregiver at tilhøre.

Inspirationskilde 
Man aner, at serien Mercur er inspireret af serien Mad Men, der også forestiller livet i et firma i 1950’erne. Inspirationen ses især deri, at de medvirkede mænd i Mercur hyppigt ryger tobak og drikker alkohol, ligesom de medvirkende i Mad Men.

Medvirkende

Referencer

Eksterne henvisninger 
 

Danske tv-serier fra 2010'erne
TV 2-serier
Mike Bloomfield

Michael Bernard Bloomfield (født 28. juli 1943 i Chicago i Illinois]], død den 15. februar 1981) var en amerikansk guitarist og komponist, der blev en af de første superstjerne inden for populærmusikken, der opnåede sin status alene som instrumentalist. Bloomfield var respekteret for sit guitarspil og spillede med mange af Chicagos bluesmusikere før han selv opnåede stjernestatus, hvor han ved med til at udbrede kendskabet til bluesmusikken i midten af 1960'erne. I 1965 medvirkede han på Bob Dylans Highway 61 Revisited og som en del af The Butterfield Band på Dylans kontroversielle optræden samme år ved Newport Folk Festival, hvor Dylan optrådte elektrisk for første gang.

Mike Bloomfiled var en del af The Butterfield Blues Band (1965 - 1967) og The Electric Flag (1967 - 1968). Han påbegyndte herefter en solokarriere, hvor han bl.a. samarbejdede med keyboardspilleren Al Kooper, der ligeledes havde spillet med Dylan på Highway 61 Revisited.

Bloomfield er optaget som nr. 22 på magasinet Rolling Stones liste "100 Greatest Guitarists of All Time" i 2003 og nr. 42 på Rolling Stones liste i 2011. Han blev i 2012 optaget i Blues Hall of Fame og som et medlem af Paul Butterfield Blues Band optaget i Rock and Roll Hall of Fame i 2015.

Referencer 

Guitarister fra USA
Personer fra Chicago
Aquaman (film)

Aquaman er en amerikansk superheltfilm baseret på tegneseriefiguren med samme navn fra DC Comics og distribueret af Warner Bros. Pictures. Filmen er instrueret af James Wan, efter manuskript af Will Beall, som igen er baseret på en synopsis af Wan og Geoff Johns. I filmen ses skuespillerne Jason Momoa, Amber Heard, Yahya Abdul-Mateen II, Patrick Wilson, Dolph Lundgren, Temuera Morrison, Nicole Kidman og Willem Dafoe.

Medvirkende 
 Jason Momoa som Arthur Curry / Aquaman
 Amber Heard som Mera
 Nicole Kidman som Dronning Atlanna
 Patrick Wilson som Orm / Ocean Master
 Dolph Lundgren som Kong Nereus
 Willem Dafoe som Nuidis Vulko
 Randall Park som Dr. Stephen Shin
 Djimon Hounsou som Fisherman King
 Temuera Morrison som Thomas Curry
 Yahya Abdul-Mateen II som Black Manta

Eksterne henvisninger 
 

Amerikanske film fra 2018
Science fiction-film fra USA
DC Extended Universe-film
Eventyrfilm fra USA
Engelsksprogede film
Violet Jessop

Violet Constance Jessop (født den 2. oktober 1887 i Bahía Blanca, Argentina - død den 5. maj 1971 i Suffolk, England) var en irsk argentinsk stewardesse og sygeplejerske, der er kendt for at overleve de katastrofale hændelser for både RMS Titanic og hendes søsterskib, HMHS Britannic, henholdsvis 1912 og 1916. Derudover havde hun været ombord på RMS Olympic, det ældste af de tre søsterskibe, da den kolliderede med et britisk krigsskib i 1911.

Jessop overlevede alle tre hændelser og hun levede indtil 1971, hvor hun døde af hjertesvigt i en alder af 83 år.

Referencer 

Sygeplejersker
Personer fra Argentina
First Man

First Man er en amerikansk biografisk dramafilm instrueret af Damien Chazelle og skrevet af Josh Singer. Filmen er baseret på bogen First Man: The Life of Neil A. Armstrong skrevet af James R. Hansen, med Ryan Gosling i rollen som Neil Armstrong.

Medvirkende 
 Ryan Gosling som Neil Armstrong
 Claire Foy som Janet Armstrong
 Jason Clarke som Ed White
 Kyle Chandler som Deke Slayton
 Corey Stoll som Buzz Aldrin
 Christopher Abbott som David Scott
 Patrick Fugit som Elliott See
 Lukas Haas som Michael Collins
 Shea Whigham som Gus Grissom
 Brian d'Arcy James som Joseph A. Walker
 Pablo Schreiber som Jim Lovell
 Olivia Hamilton som Patricia White

Eksterne henvisninger 
 

Amerikanske film fra 2018
Film baseret på bøger
Dramafilm fra USA
Biografiske film fra USA
Engelsksprogede film
Parmenion

Parmenion (født 400 f.Kr., død 330 f.Kr.) var en makedonsk general, som tjente under Filip 2. af Makedonien og senere hans søn Alexander den Store. Parmenion var en af begges bedste og mest loyale generaler. Under slaget ved Gaugamela styrede Parmenion den makedonske venstre flanke. På trods af at de var i undertal, holdt de flanken, indtil Alexander ankom og jog perserne væk.

Befrielsen af de græske byer 
I 336 sendte Filip Parmenion til Anatolien (som på det tidspunkt var under kontrol af det achæmenidiske rige) med en hær på 10.000 soldater. Målet var at befri de græske byer i Anatolien. Men i efteråret 336 døde Filip og blev erstattet af sin unge søn Alexander.

Referencer 

Makedonien i antikken
Generaler
Skolevalg 2017

Skolevalget 2017 var det andet officielle skolevalg i Danmark og fandt sted torsdag den 2. februar 2017. Der blev stemt på 10 forskellige ungdomspartier om 179 fiktive pladser til det danske parlament folketinget.

Skolevalget er et valg for danske skoleelever i  8., 9. og 10. klasser. Valget skulle simulere et folketingsvalg. Derfor fik eleverne også tilsendt valgkort, da de skulle ned at stemme efter bl.a. at have arbejdet med demokrati, valghandlinger, ungdomspartier, mærkesager og debatter.

Valget blev udskrevet d. 15. januar af Statsminister Lars Løkke Rasmussen til afholdelse d. 2. februar 2017. Ca. 63.000 elever deltog.

Forløb 
Valget blev udskrevet af Statsminister Lars Løkke Rasmussen d. 15. januar 2017. Herefter var der et tre ugers forløb for eleverne om bl.a. demokrati og valg. 

Eleverne skulle ligeledes oprette mærkesager og advokere for dem. 
Ungdomspartierne havde også valgt tre mærkesager: 
 16 åriges valgret
30 timers arbejdsuge (Ø, Å) 
Kortere skoledag i folkeskolen (C, V)
Danmark skal tage i mod flere flygtninge (B, F, Ø)
De rigeste skal betale mere i skat (F)
Fjern afgiften på el-biler (B)
Gratis psykologhjælp til unge under 25 (A, F)
Højere ydelser til arbejdsløse (A)
Hårdere straffe for vold og overgreb (C, D, O)
Fjernelse af topskatten (C, I, V)
Kødfrie dage i offentlige institutioner (Å)
Niveauopdelte klasser i folkeskolen
Legaliser peberspray (I, O)
Militæret skal styrkes
Danmark skal melde sig ud af EU (D)
Permanent grænsekontrol (D, O) 
Indfør aktiv dødshjælp (B, I, V)
Sexmobning på skoleskemaet (A, Ø)
Strengere miljøkrav til landbruget (Å)
Ja til atomkraft

Det kulminerede i en lang række debatter over hele landet, mellem ungdomspartierne.

Resultat 
Resultatet blev en sejr til blå blok, der fik 55,3% af stemmerne, svarende til 96 mandater, mod rød bloks 79. Blå blok gik i alt 7 mandater tilbage, men havde altså stadig en sejr.

Bedst gik det for Venstres Ungdom, der fik 35 mandater, på trods af en tilbagegang på 15 mandater. 

Radikal Ungdom og Liberal Alliances Ungdom kunne notere sig 5 mandaters fremgang. 
Den store sejrherre set i stigning af mandater må være Alternativets Unge, der ville storme ind i Folketinget med 11 mandater, hvis valget havde været reelt. 

Nye Borgerliges Ungdom klarede ikke spærregrænsen og derved gik 1,4% af stemmerne tabt, mens Kristendemokratisk Ungdomsparti ikke var opstillingsberettiget på tidspunktet.  

IO = Ikke opstillingsberettiget  

17
Begivenheder i 2017
Lene Moyell Johansen

Lene Moyell Johansen (født 19. december 1968) er siden 2017 Rigsombudsmand på Færøerne. Lene Moyell Johansen er uddannet jurist. 

I 2003 blev Lene Moyell Johansen cand. jur. fra Københavns Universitet. Fra 2003 til 2004 var hun ansat som fuldmægtig i Roskilde Statsamt. 2003 til 2008 var hun ekstern underviser i faget familie- og arveret ved Københavns Universitet og fra 2004 til 2008 var hun lærer ved Gideonskolen i Vallensbæk. I juni 2008  blev hun  ansat ved Rigsombuddet på Færøerne og har været faglig ansvarlig for det person- og familieretlige område siden 2011. 

Lene Moyell Johansen har været stedfortræder for rigsombudsmanden i flere år og har et omfattende kendskab til det færøske samfund, sprog og politiske forhold. Lene Moyell Johansen har været rigsombudsmand siden 15. maj 2017, da hun afløste Rigsombudsmand Dan Michael Knudsen.

Eksterne henvisninger og kilder 
 Officiel hjemmeside
 www.stm.dk

Rigsombudsmænd på Færøerne
Jurister fra Danmark
Personer i Kraks Blå Bog
Asger Harding Granerud

Asger Harding Granerud er en dansk brætspilsudvikler og iværksætter, der sammen med sin kollega, spildesigneren Daniel Skjold Pedersen, har skabt flere anmelderroste brætspil, der blev udgivet i forskellige lande på engelsk, tysk, fransk, spansk, finsk og italiensk af forskellige spilproducenter. Asger har i 2013 stiftet sin egen spildesign-virksomhed Taking Turns, og i februar 2018 stiftede han Sidekick Studio IS, hvor de to designere er gået sammen og kalder sig Sidekick Asger og Sidekick Daniel. Derudover har Asger i 2014 stiftet og drevet virksomheden Spilbræt.dk, som er distributør af brætspil i Danmark og Sverige.
Yderligere er Asger også en af de tre oprindelige stiftere bag spilbutikken Bræt & Brikker med adresse på Fisketorvets Shopping Center.

Siden februar 2018 har Asger trådt ned fra sin stilling som CEO af Spilbræt.dk og overdraget forretningen til sin efterfølger Kim Dorff for at kunne hellige sig brætspildesign på fuldtid.

Spil udviklet af Taking Turns og Sidekicks IS 
 13 Days: Cuba Missile Crisis (udgiver: Ultra Pro) - strategi-brætspil for 2 spillere - spillet fra den kolde krigs tid om Cubakrisen for 2 spillere, hvor man enten som Khrusjtjov eller J. F. Kennedy skal vinde over modstanderen med flest politiske prestigepoints, helst uden at starte atomkrigen.
 13 Minutes: Cuba Missile Crisis (udgiver: Ultra Pro) - samme spil som 13 Days, men afvikles meget hurtigt i løbet af cirka 13 minutters spilletid.
 Iron Curtain (udgiver: Ultra Pro) - strategi-kortspil fra koldkrigstiden for 2 spillere om geografiske magtforhold mellem Sovjetunionen og USA.
 A Tale of Pirates (udgiver: Cranio Creations) - turbaseret spil med timeglas, hvor spillerne skal foretage en handling som at vende sit skib, udforske skatte, eller angribe modstanderen, inden tiden løber ud.
 Flamme Rouge (udgiver: Lautapelit.fi & Stronghold Games) - populær cyklingsracer-brætspil nu i flere udgaver og med udvidelser, såsom FR Peloton, FR Le Grand Tour, FR Teamtrial og FR Meteo-udvidelsen med vejrforhold som vind og regn, der gør cykelløbet mere svært at gennemføre. Dertil mobil app Flamme Rouge Companion som fås til Android og Iphone. Der findes desuden en tysk julekalender af spillet, Flamme Rouge Brettspiel Adventskalender 2017 Promo.
 Frogriders (udgiver: Eggertspiele) - børnevenligt spil for 2-4 spillere, som minder lidt om kinaskak, hvor spillerne er små skovalfer, der hopper over hinandens frø-formede brikker.
 Gold Fever
 Panic Manor (udgiver: Blue Orange Games) - motorisk færdighedsspil.
 Rallye-Truck (udgiver: HABA)
 Ramasjang Rally (udgiver: Spilbræt.dk)
 Shaky Supervillains
 Admiral of the Black
 Temple Tilt

Kildehenvisninger 

Spil og lege
Brætspil
Personer fra Danmark
Jacob Friis

Jacob Fischer Friis (født 11. december 1976) er en dansk fodboldtræner, der er træner for Viborg.

Spillerkarriere 
Friis var anfører for AaB's Danmarksseriehold, inden han blev erklæret fodboldinvalid i 2002-3.

Trænerkarriere 
Friis startede sin karriere som træner i forbindelse med en ansættelse som assistent for AaB's Serie 3-hold. Han var herefter fortsat træner i AaB, i den sidste periode som assistenttræner for AaB's Danmarksseriehold, hvor han var frem til sommeren 2006.

I sommeren 2006 tog Friis til Mexico, hvor han dels skulle være lærer i engelsk samt være træner på privatskolens fodboldhold. Jobbet som fodboldtræner var dog ikke tilfredsstillende for Friis, og i stedet ordnede der sig en mulighed for, at Friis kunne være en del af trænerstaben omkring Monterreys universitetshold, UANL Tigres.

AaB's førstehold 
Da Allan Kuhn sagde op som følge af nyt trænerjob i Malmö FF, blev han i januar 2016 ny assistenttræner i AaB under cheftræner Lars Søndergaard. Det var dog allerede planen, at han skulle rykkes op i Superligatruppen i sommeren 2016, men denne plan blev fremrykket.

Lars Søndergaard blev fyret i december 2016. Morten Wieghorst skrev under med AaB i starten af januar 2017., og her blev Friis førsteassistent under, således cheftræner Wieghorst, Friis som førsteassistent og Thomas Augustinussen som andenassistent dannede den fodboldfaglige del af AaB. Han skrev i slutningen af marts 2018 under på en fortløbende aftale.

AaB vandt blot over en periode på 12 kampe i efteråret 2018 blot én kamp, og Wieghorst blev den 26. november 2018 fyret. I stedet blev Friis ansat som midlertidig træner i efterårets tre resterende kampe i Superligaen. Friis' første kamp i Superligaen som cheftræner resulterede i en 1-4-sejr ude over Esbjerg fB den 1. december 2018. 2. kamp i spidsen for AaB endte med et 2-4-nederlag hjemme til AC Horsens den 9. december 2018, men alligevel blev det dagen efter offentliggjort, at AaB og Friis var blevet enige om en kontrakt for resten af 2018-19-sæsonen.

Uddannelse 
Friis erhvervede sig i august 2015 titlen UEFA Pro Licence, også kendt som P-licensen, der er den højeste træneruddannelse. Opgaven havde titlen 'Afslutningsspil fra mellemrum - mod etableret forsvar'.

Han er ydermere uddannet som lærer.

Referencer

Eksterne henvisninger 

Fodboldspillere fra Danmark
Fodboldspillere fra AaB
Fodboldtrænere fra Danmark
Fodboldtrænere fra AaB
Fodboldtrænere fra Viborg FF
Om Guds stad

Om Guds stad (Latin: Dē cīvitāte Deī contrā pāgānōs) er et skrift, der blev forfattet i årene 413-426 af kirkefaderen Augustin, kaldet Agustin af Hippo. Han udviklede idéen om en ”Guds stad” (Civitas dei) i 22 bøger, hvor han satte den op i evig modsætning til den ”Jordiske stad” (Civitas terrena).

Baggrund 
I året 410 havde visigoterne erobret Rom og plyndret byen. Denne begivenhed skabte tvivl om den ligestilling af det kristianiserede romerrige med det forkyndte gudsrige, som mange kristne gik ind for, og den gav styrke til de hedenske opfattelser, som Quintus Aurelius Symmachus havde fremsat 30 år tidligere.

Indhold 
Den jordiske stad (civitas terrena) er i den augustinske beskrivelse dels fremstillet som den ordensmagt, Gud ønsker, og dels som det ondes rige, der er behersket af gudsfjendtlige kræfter. Guds stad kommer derimod til syne hos den enkelte, der overholder de levende kristnes religiøse påbud. Ud fra denne dialektiske grundtanke skaber Augustin en omfattende verdens- og frelseshistorie, og den synsvinkel blev ved med at være særdeles betydningsfuld op gennem hele middelalderen frem til refomationen.

Augustin beskæftiger sig også med den antikke filosofi. Han skriver blandt andet om kontrasten mellem stoicismen, epikuræismen og Platons sjælevandringslære. I den forbindelse siger han, at filosofferne – trods deres kamp om sandheden – ikke fandt vejen til lykke. Derfor anser mange ham for på sin vis at være en forløber for eksistentialismen.

Augustins tænkning er desuden ikke længere afhængig af antikkens forestillinger, når han lægger vægt på, at kirken og kristentroen bør være uafhængig af det Romerske riges beståen. Augustin betragtes derfor som en af de første tænkere i senantikken, der banede vejen for kristendommen ind i middelalderens nye tider.

Se også 
 Læren om de to riger (Martin Luther)

Weblinks 
 De Civitate Dei i latinsk udgave i Bibliotheca Augustana
 De Civitate Dei oversat til tysk
 De Civitate Dei oversat til engelsk
 James J. O’Donnell: Augustine, City of God (fagvidenskabelig afhandling med litteraturlister)

Digitaliseringer
 Ausgabe Mainz 1473 med kommentar af Thomas Waleys og Nicolaus Trivet (digitalisering ved Düsseldorf universitet)
 Ausgabe Basel 1479 med kommentar af Thomas Waleys og Nicolaus Trivet (digitalisering ved Düsseldorf universitet)

Udgaver 
 Augustinus: De civitate Dei. The city of god. Udg. af Patrick G. Walsh i 6 bd, 2005–2014.
 Augustinus: Vom Gottesstaat. Vollständige Ausgabe in einem Band. Bog 1 til 10, Bog 11 til 22., 2007, .

Litteratur 
 Christoph Horn (udg.): Augustinus. De civitate dei, 1997, .
 Michael Eckert, Gerhard Ebeling (udg.): Lexikon der theologischen Werke, 2003, , side 145–147.
 Volker Henning Drecoll (udg.): Augustin Handbuch, 2007, ISBN side 347–363.

Politisk filosofi
Kirkefædre
Senantikken (litteratur)
Litteratur (5. århundrede)
Kristendom (5. århundrede)
Det er mig der står herude og banker på

"Det er mig der står herude og banker på" er en dansk sang af Thomas Helmig, fra dennes tredje studiealbum "Vejen væk", fra 1988. Både musik og tekst var skrevet af Thomas Helmig selv. I 1993 udtalte Helmig at han nok ikke skulle have skrevet sangen. I et tv-program med Jarl Friis-Mikkelsen i 1992, reciterede Ove Sprogø sangen som et digt, og den blev efterfølgende udsat for en tolkning af litteraturforskeren Ole Egeberg. Sangen var i 1989 den 9. mest spillede sang i Danmark.

Spor 
7" single
"Det er mig der står herude og banker på" – 3:30

Musikere 
Følgende musikere var med på sangen;
Thomas Helmig – vokal, diverse instrumenter, producer, sangskriver

Referencer

Eksterne henvisninger 

Thomas Helmig-sange
Singler fra 1988
Sange fra 1988
Kvåfjorden

Kvåfjorden (også kaldt Kåfjorden) er en lille fjord på grænsen mellem Mandal og Lindesnes kommuner i Agder fylke i Norge. Den har indløb nord for øen Hille i Mandal og strækker sig omkring seks kilometer mod nordvest på nordsiden af Hille og ind til Kvåfjord i Lindesnes. Indløbet ligger lige nord for Tungefjorden.

Vest for Hille ligger den lille ø Ramsøya og Gallaråsholmen, og fjorden drejer her mod nord og går omkring to kilometer ind i landet. Ved en vig på østsiden af fjorden ligger Lundevik.

Kilder og henvisninger 

Fjorde i Agder
Lindesnes kommune
Mandal
Tungefjorden

Tungefjorden er en lille fjord i Mandal  kommune i Agder fylke i Norge. Den ligger sydvest for selve Mandal, vest for Mannefjorden og har indløb fra Skagerrak. Den strækker sig 3 km mod nordvest mod  øen Hille, hvor den ender i Hillevågen. På nordsiden af fjorden ligger øerne Mannevær, Steinsøy og Langøya. På nordsiden af Hille ligger Kvåfjorden.

Kilder og henvisninger 

Fjorde i Agder
Mandal
Grillo-Theater

Grillo-Theater  er et teater i Essen i Tyskland. Det har navn efter fabrikant Friedrich Grillo, der gjorde opførelsen af bygningen mulig. Det åbnede den 16. september 1892 med Lessings drama Minna von Barnhelm.

Teatre i Tyskland
Essen
Aleksandr Herzen

Aleksandr Ivanovitj Herzen (russisk: Александр Иванович Герцен  ; født 6. april 1812, Moskva - død 21. januar 1870, Paris) var en ledende russisk, vestlig orienteret, skribent og filosof, kendt som "den russiske socialismes far". Herzen er blevet set som den, der lagde det politiske grundlag for at livegenskab for russiske bønder blev ophævet i 1861.

Eksterne henvisninger 
 Tom Stoppard's article on Herzen in the London Observer
 ALEXANDER II AND HIS TIMES: A Narrative History of Russia in the Age of Alexander II, Tolstoy, and Dostoevsky (with several chapters on Herzen) 
 Herzen : The revolutionist by Keith Gessen (The New Yorker)
 Alexander Herzen and Russian (spiritual) Landscape (in Japanese)
 Archive of Aleksandr Ivanovič Gercen Papers at the International Institute of Social History

Personer fra Rusland
Saab 21R

Saab 21R er et jagerbomber og jagerfly produceret af Saab. Det var det første jetfly produceret i Sverige og blev bygget i 62 eksemplarer fra 1949 – 1957. Flyet var en videreudvikling af Saab 21, der blev drevet af en stempelmotor.

Tilsvarende fly 
 De Havilland Vampire

Militærfly fra Sverige
21R
1-motors jetfly
Nestos

Nestos (græsk: Νέστος) eller Mesta (bulgarsk: Места) er en flod i Bulgarien og Grækenland. Den har sit udspring i bjergkæden Rila og munder ud i Det Ægæiske Hav tæt ved øen Thasos. Den er 230 km lang, hvoraf de 126 km løber i Bulgarien, mens resten løber i Grækenland.

Floder i Bulgarien
Floder i Grækenland